**НАРОДНО ЧИТАЛИЩЕ „Св.КЛИМЕНТ ОХРИДСКИ-1920”  
 село ИЛИНДЕНЦИ община СТРУМЯНИ област БЛАГОЕВГРАД**  
 **У С Т А В**  
 *Ние долуподписаните членове на читалище „Св.КЛИМЕНТ ОХРИДСКИ”,  
приемайки настоящия устав възстановяваме юридическата самостоятелност на основаното през 1930 година читалище в с.Илинденци. Устава е съобразен с културно – просветните традиции в селото и новоприетия Закон за народните читалища.* **Г л а в а п ъ р в а**

**ОСНОВНИ ПОЛОЖЕНИЯ**  
  
 Чл.1. Читалище „Климент Охридски” е сдружение с идеална цел,  
регистрирано по закона на читалищата в Окръжен съд гр.Благоевград със  
седалище с. Илинденци,община Струмяни, област Благоевград.  
 Чл.2/1/ Читалището е традиционно самоуправляващо българско културно просветно сдружение,което изпълнява и държавни културно – просветни задачи.В дейността му участват всички физически лица без оглед на ограничения на възраст пол политически, религиозни и етнически възгледи.  
 /2/ Читалището е юридическо лице с нестопанска цел.  
 Чл.3 Наименование и седалище:  
 Народно читалище „Климент Охридски-1920” с.Илинденци, община Струмяни, област Благоевград, Република България.  
  
 **ЦЕЛИ И ЗАДАЧИ**

Чл.4/1/. Целта на Читалище „Климент Охридски-1920” е да задоволява потребностите на гражданите свързани със:  
 1.Развитие и обогатяване на културния живот в с.Илинденци.  
 2.Запазване обичаите и традициите на месното население.  
 3.Разширяване знанията на хората и запознаване с ценностите и постиженията на науката, изкуството и културата.  
 4.Възпитаване и утвърждаване на националното самосъзнание.  
 /2/. За постигане на горепосочените цели читалището извършва следните дейности:  
 1.Уредена е библиотека с над 6 000 тома литература и читалня към нея.  
 2.Развива и подпомага художественото творчество.  
 3.Организира школи, кръжоци и клубове по интереси.  
 4. Издирва, събира и разпространява знания за родния край.  
 5.Създава и съхранява музейни сбирки.  
 6.Извършване и на допълнителни дейности, подпомагащи изпълнението на основните им функции с изключение на използване на читалищните сгради за клубове с политически цели, за обсебването им от религиозни секти и други дейности, противоречащи на добрите нрави, националното самосъзнание и традиции.  
 7.Участва в разработване на проекти за финансиране.  
 Чл.5. За защита интересите си читалището може да членува в читалищни съюзи, като решението за това се взема от Общото събрание с квалифицирано мнозинство.  
  
 **Г л а в а в т о р а  
 ЧЛЕНСТВО,ПРАВА И ЗАДЪЛЖЕНИЯ**  
 Чл.6. Членовете на читалището са индивидуални,колективни и почетни.  
 /1/. Индивидуалните членове на читалището се приемат на основание подадена молба до Председателя на читалищното настоятелство и се утвърждават на първото следващо събрание на Читалището, а колективните по предложение на читалищното настоятелство до ръководителя на съответния колектив, почетните с предложение до съответната личност.При съгласие от съответната страна първото общо събрание ги приема за членове на читалището.  
 /2/.Индивидуалните членове на читалището са български граждани.Те биват действителни и спомагателни:  
 1.Действителните членове са дееспособни лица, плащат редовно определения от устава членски внос за пенсионери от 2,00 лв., а за останалите по 5,00 лв. на година и имат право на глас.  
 2.Спомагателните членове са деца от 6 до 13 години нямат право да избират и да бъдат избирани в читалищното ръководство и имат съвещателен глас.  
 /3/.Колективните членове съдействат за осъществяване на целите на читалището, подпомагат дейностите, поддържането и обогатяването на материалната база и имат право на един глас.Колективните членове могат да бъдат:  
 1.Професионални организации;  
 2.Стопански организации;  
 3.Търговски дружества;  
 4.Кооперации и сдружения;“  
 5.Културно – просветни и любителски клубове и творчески колективи.  
 /4/.Почетни членове могат да бъдат български и чужди граждани с изключителни заслуги към читалището.  
  
 **Г л а в а т р е т а   
 Управление**  
  
 Чл.7.Органи на управление на читалището са: Общото събрание, Настоятелството и Проверителната комисия.  
 Чл.8.Върховен орган на читалището е общото събрание.  
 /2/.Общото събрание се състои от всички членове, имащи право на глас.  
 Чл.9.Общото събрание:  
 1.Изменя и допълва устава.  
 2. Избира и освобождава членовете на настоятелството, проверителната комисия и председателя.  
 3.Приема вътрешни актове, необходими за организацията на дейността на читалището.  
 4.Приема/утвърждава/ и изключва членове на читалището.  
 5.Приема основни насоки на дейността на читалището.  
 6.Взема решение за членуване или прекратяване членството в читалищни съюзи.  
 7.Приема бюджета на читалището.  
 8.Приема годишния отчет.  
 9.Определя размера на членския внос.  
 10.Отменя решенията на органите на читалището.  
 11.Взема решения за откриване на филиали на читалището след гласуване с общината.  
 12.Взема решения за прекратяване на читалището.  
 13. Взема решения за отнасян в съда на незаконосъобразни действия на ръководството или отделни читалищни членове.  
 /2/. Решенията на Общото събрание са задължителни за всички органи на читалището.  
 Чл.10. Общото събрание се свиква най – малко веднъж в годината.  
Извънредно Общо събрание може да бъде свикано по решение на настоятелството, по искане на проверителната комисия или една трета от членовете на читалището.  
 /2/.Поканата за събранието съдържа дневния ред, часа и мястото на провеждане и кой го свиква.Тя трябва да бъде получена не по – късно от седем дни преди датата на провеждането.В същия срок на общо достъпни места трябва да бъде обявено и съобщение за събрание.  
 /3/. Общото събрание е законно, ако присъстват най – малко половината от имащи право на глас членове на читалището.При липса на кворум събранието се насрочва за друга дата не по – рано от една седмица.Тогава събранието е законно независимо от това колко членове се явят.  
 /4/.Решенията по член 14 ал.1 т.1,т.4, т.10, т.11, и т.12 от ЗНЧ се вземат с мнозинство най – малко две трети от всички членове.Останалите решения се взимат с мнозинство половината от присъстващите членове.  
 Чл.11.Ръководен орган на читалището е Настоятелството, което се състои от пет членове, избрани за срок от три години, които нямат роднински връзки помежду си до четвърта степен.  
 /2/.Настоятелството:  
 1.Свиква общото събрание;  
 2.Осигурява изпълнението на решенията но ОС.  
 3.Подготвя и внася в Общото събрание проект за бюджет на читалището и утвърждава щата му;  
 4.Подготвя и внася в Общото събрание отчет за дейността на читалището за изтекъл период от една година;  
 5. Назначава секретаря на читалището и утвърждава длъжностната му характеристика;  
 6.Внася за приемане на Общото събрание молбите за членство;  
 /3/.Настоятелството взема решение с мнозинство 50 + 1 гласа за особено важни за институцията въпроси.  
 Чл.13./1/ Председателят на Читалището е член на Настоятелството и се избира от Общото събрание за срок от три години.  
 /2/.Председателят:  
 1. Организира дейността на читалището съобразно закона, устава и решенията на Общото събрание;  
 2.Представлява читалището;  
 3. Свиква и ръководи заседанията на настоятелството и председателства Общото събрание;  
 4. Ръководи текущата дейност на читалището;  
 5. Отчита дейността си пред настоятелството;  
 6. Сключва и прекратява трудовите договори със служителите съобразно с бюджета на читалището и въз основа на решение на настоятелството;  
 Чл.14./1/. Проверителната комисия се състои най – малко от трима членове,избрани за срок от три години.  
 /2/.Членове на проверителната комисия не могат да бъдат лица с родствени връзки по между си и членове на настоятелството, както и работещи по трудов договор в читалището.  
 /3/.Проверителната комисия осъществява контрол върху дейността на настоятелството и председателя на читалището по спазване на закона и устава, както и решенията на общото събрание.  
 /4/.При констатирани нарушения проверителната комисия уведомява общото събрание на читалището, а при данни за извършено престъпление – органите на прокуратурата.  
 Чл.15. Не могат да бъдат избирани за членове на настоятелството и проверителната комисия лица, които са осъждани на лишаване от свобода за умишлени престъпления от общ характер.  
 **Г л а в а ч е т в ъ р т а  
 ИМУЩЕСТВО И ФИНАНСИРАНЕ**  
  
 Чл.16. Имуществото на читалището се състои от права на собственост и други вещни права,вземания, ценни книжа и други права и вземания и задължения.  
 Чл.17. Читалищата набират средства от следните източници:  
 1.членски внос;  
 2.културно – просветна дейност;  
 3.субсидия от държавния и общински бюджет;  
 4.наеми от движимо и недвижимо имущество;  
 5.дарения и завещания;  
 6.други приходи;

**Г л а в а п е т а  
 ПРЕКРАТЯВЯНЕ**  
  
 Чл.18./1/. Читалището може да бъде прекратено по решение на Общото събрание или с ликвидация по решение на Окръжен съд Благоевград, ако;  
 1.дейността му противоречи на закона, устава и добрите нрави;  
 2.имуществото му не се използва според целите и предмета на дейност на читалището;  
 3.налице е трайна невъзможност на читалището да действа;  
 /2/. Прекратяването на Читалището по Решение на Окръжен съд може да бъде поставено по искане на Министъра на културата и на Прокурора.  
 /3/.Прекратяването на Читалището по искане на Министъра на културата и на Прокурора се вписва служебно.  
 Чл.19. Активите на прекратеното читалище, останали след ликвидацията се разпределят между останалите читалища по ред, установен от Министерството на културата и Министерство на финансите.  
  
 **ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**§ 1. Читалището има име, кръгъл печат, надпис Читалище” Климент Охридски” с.Илинденци.  
  
  
  
 Председател на Читалището:…………………………………..  
 /Д.Станишев/